钦定古今图书集成/明伦汇编/闺媛典/第017卷 > 木兰花 前人
## 钦定古今图书集成/明伦汇编/闺媛典/第017卷 > 木兰花 前人

儿家夫婿心容易。身又不来书不寄。闲庭独立鸟关
关，争奈抛奴深院里。闷向绿纱窗下睡。睡又不成
愁已至。今年却忆去年春，同在木兰花下醉。

春早玉楼烟雨夜。帘外樱桃花半谢。锦屏香冷绣衾
寒，怊怅忆君无计舍。侵晓鹊声来砌下。鸾镜残妆
红粉罢。黛蛾双点不成描，留待玉郎归日画。